**Αντλώντας στοιχεία από τα κείμενα που ακολουθούν και αξιοποιώντας τις ιστορικές σας γνώσεις, να αναφέρετε:**

**α. Τι επεδίωκε ο Ελευθέριος Βενιζέλος με την υπογραφή της Συμφωνίας της Άγκυρας (10 Ιουνίου 1930). (μον.12)**

**β. Τις αντιδράσεις των προσφύγων της Μικράς Ασίας στην παραπάνω συμφωνία. (μον. 13)**

**ΚΕΙΜΕΝΟ Α’**

Ο Βενιζέλος κατά την συνεδρίασιν ταύτην (της Βουλής της 25ης Ιουνίου 1930) υπεστήριξεν ότι η Ελλάς ανέλαβε διά της συνθήκης περί ανταλλαγής την υποχρέωσιν να χρησιμοποιήση την εις το έδαφός της ανταλλάξιμον περιουσίαν διά την αποζημίωσιν των προσφύγων και ότι την υποχρέωσίν της ταύτην την εξεπλήρωσεν. Δήλωση Βεν. στη βουλή ότι η Ελλάδα ανέλαβε δύο υποχρεώσεις τις οποίες πραγματοποίησε: α. υπόσχεση να χρησιμοποιήσει την ανταλλάξιμη περιουσία για αποζημίωση και β. την πραγματοποίηση

Αλλ’ οσονδήποτε και αν ήτο επαχθής διά την Ελλάδα η σύμβασις της 10ης Ιουνίου, τίποτε το καλύτερο δεν ημπορούσε να πραγματοποιηθή. Σύμφωνα με τον πρωθυπουργό η Σύμβαση της 10ης…. 1930 η καλύτερη πολιτική λύση στο ανοικτό θέμα της αποζημίωσης των προσφύγων παρά τους δυσμενείς για τους Έλληνες όρους.

Γιατί θεωρεί ο Β. τη λύση αυτή ως καταλληλότερη:

Η Τουρκία εζήτει, ευθύς εξ αρχής, τον πλήρη συμψηφισμόν. Η Ελλάς αντεπρότεινεν όπως τα ουδέτερα μέλη της Μικτής Επιτροπής Ανταλλαγής αναλάβουν την εφαρμογήν συνοπτικού και συνολικού συστήματος εκτιμήσεως.

Η τουρκική κυβέρνησις απεδέχθη, τελικώς, την ελληνικήν πρότασιν, τα ουδέτερα δε μέλη υπέδειξαν τον γενικό συμψηφισμόν.

Να ηρνείτο η Ελλάς την υπόδειξιν ταύτην; Από τα πράγματα η Ελλάδα δεν μπορούσε να αρνηθεί την πρόταση-υπόδειξη των ξένων δυνάμεων

Η τουρκική κυβέρνησις δεν είχε κανένα λόγο να βιάζεται. Αντιθέτως, η εκκρεμότης τής έδιδε την ευκαιρίαν να δυσχεραίνη ακόμη περισσότερον την θέσιν των 110.000 Ελλήνων της Κωνσταντινουπόλεως, οι οποίοι θα εξηναγκάζοντο να καταφύγουν εις την Ελλάδα. Θα ημπορούσαμεν να υποστώμεν το νέον αυτό προσφυγικόν κύμα; Και ήτο συμφέρον να κενωθή η Κωνσταντινούπολις από τους Έλληνας, έναντι της αβεβαίας προοπτικής που παρείχε η παράτασις της εκκρεμότητος επί του ζητήματος των εκτιμήσεων;

(Γρ. Δαφνής, Η Ελλάς μεταξύ δύο πολέμων (1923 -1940), τόμ. Β΄, Αθήνα 1997 εκδ. Κάκτος, σσ. 66-68. )

**ΚΕΙΜΕΝΟ Β**’

Το οικονομικό σύμφωνο με την Τουρκία θα κυρωθεί. Ο προσφυγικός όμως κόσμος θα παραμείνει διχασμένος.: Δηλαδή πολλές και ποικίλες οι αντιδράσεις των προσφύγων και των εκπροσώπων τους Όσα σωματεία, τόσες αντιδράσεις, τόσα ανακοινωθέντα και ψηφίσματα –πολλά από τα οποία περνούν και στον τύπο –με περιεχόμενο διαμετρικά αντίθετο. Οι εξεγέρσεις και το προσφυγικό ρεύμα διαμαρτυρίας θα ογκωθεί επικίνδυνα προς τα τέλη Οκτωβρίου του 1930, τις παραμονές της αναχώρησης του Βενιζέλου στην Άγκυρα. Δράσεις Οι προσφυγικές οργανώσεις θα καλέσουν τα μέλη τους σε1.γενικές συγκεντρώσεις και 2 θα συντάξουν ψηφίσματα που θα τα στείλουν όχι μόνο α στον Βενιζέλο αλλά και β στον Ινονού[1]. Ποια αιτήματα εκφράζουν: Μ’ αυτά θα ζητούν την 1. ακύρωση των «απανθρώπων […] συμβάσεων και 2 την διαρρύθμισιν του προσφυγικού προβλήματος επί τη βάσει των στοιχειωδών κανόνων της ηθικής και του δικαίου […] άλλως διαφορετικά διακυβεύεται η ίδια η ειρήνη (απειλή άνευ νοήματος) η ελληνοτουρκική φιλία […] αποβαίνει κενή εννοίας και όλως διόλου ασταθής».

(Ιφιγένεια Αναστασιάδου: Ο Βενιζέλος και το Ελληνοτουρκικό Σύμφωνο Φιλίας του 1930.Στο συλλογικό τόμο: Μελετήματα γύρω από τον Βενιζέλο και την εποχή του, Αθήνα 1980: εκδ. Φιλιππότης, σ. 329.)

Παρατήρηση: Σκόπιμα δεν σημείωσα τις σελίδες του βιβλίου για να το σκεφτείτε μόνοι σας όταν γράψετε το παράθεμα.